Alf R. Jacobsen

Alf Reidar Jacobsen (født 21. februar 1950 i Hammerfest) er en norsk journalist og redaktør, samt forfatter av over 35 historiske, biografiske og dokumentariske sakprosabøker i tillegg til flere kriminal- og spenningsromaner.

Bakgrunn 
Jacobsen har studert litteraturvitenskap og sosiologi ved Universitetet i Oslo og Universitetet i Bergen. Han har vært frilansjournalist og ansatt som journalist i Finnmark Dagblad, Alle Menn, Klassekampen, VG og Dagbladet. Han var redaktør i Økonomisk Rapport i perioden 1993–1995 og redaktør i NRKs program «Brennpunkt» fra 1995 til 2001.

Jacobsens litterære debut kom i 1982 med thrilleren Stalins gull, og samme år ga han ut dokumentaren Eventyret Anders Jahre. Han har siden skrevet en rekke bøker fra norsk shipping- og finansmiljø, i tillegg til historiske sakprosabøker om dramatiske hendelser og krigsavsnitt under andre verdenskrig i Nord-Norge. Flere av hans bøker er blitt filmatisert med Knut Erik Jensen som regissør: Brent av frost fra 1997 om spionasje og U2-affæren, Iskyss fra 1991 basert på livshistorien til spionen Gunvor Galtung Haavik ble filmatisert i 2008, og romanen Tango Bacalao fra 2000 ble filmatisert med tittelen Når mørket er forbi. I 2008 utgav han en biografi om hvalfangstpioneren Svend Foyn. I de senere år har han utgitt en rekke dokumentariske historiebøker fra andre verdenskrig i Norge. Hans neste dokumentarserie om etterkrigstidens Norge er påbegynt med 1945. Hat, hevn, håp. 

I 2021 ble han en av redaktørene i nettstedet document.no.  

Han har blitt belønnet med Rivertonprisen i 1988. Han fikk SKUP-prisen i 1991 for boken Iskyss om spiontiltalte Gunvor Galtung Haavik og feilmistenkte Ingeborg Lygren. I 2011 ble han tildelt Petter Dass-medaljen.

Bibliografi 
 Stalins gull – kriminalroman, Bladkompaniet (1982)
 Eventyret Anders Jahre – sakprosa, Oktober (1982)
 Dynastiet Bergersen – sakprosa, Atheneum (1984)
 Børshaiene – sakprosa sammen med Geir Imset, Pax (1985) 
 Muldvarpene : norsk etterretning fra 1. verdenskrig til Arne Treholt – sakprosa, Pax (1985)
 Kampen om kosmos – sakprosa, Pax (1986) 
 Osiris – kriminalroman, Pax (1986) 
 Kværner, krig : dagbok fra et aksjeraid – sakprosa, Cappelen (1987)
 Ikkevold-saken – dramatikk, (1987)
 Kharg – kriminalroman, Tiden (1988)
 Svartkammeret : den innerste hemmeligheten – sakprosa sammen med Egil Mørk, Cappelen (1989) 
 Iskyss – sakprosa, Aschehoug (1991)
 Løpende risiko – sakprosa sammen med Jan Erik Langangen, Aschehoug (1992) 
 De visste alt : en dokumentasjon om niende etasje – sakprosa sammen med Ronald Bye og Finn Sjue, Tiden (1993) 
 Uten skrupler – sakprosa, Økonomisk rapport (1993) 
 Rødt som kirsebær – kriminalroman, Aschehoug (1994)
 Mistenksomhetens pris – sakprosa, Aschehoug (1995)
 Fra brent jord til Klondyke – sakprosa, Universitetsforlaget (1996)
 Kameleon – kriminalroman sammen med Ingvald Thuen, Tiden (1998)
 100 år i norsk mat : Nestlé i Norge – sakprosa sammen med Per J. Hellevik, Nestlé Norge (1998) 
 Typhoon – kriminalroman sammen med Ingvald Thuen, Tiden (1999) 
 Tango bacalao – kriminalroman, Aschehoug (2000) 
 Scharnhorst – sakprosa, Aschehoug (2001)
 Forlis : Barentshavets uløste gåter – sakprosa, Aschehoug (2002)
 Banesår : Tirpitz og jakten på X5 – sakprosa, Aschehoug (2003)
 Til siste slutt – sakprosa, Aschehoug (2004)
 Rød August – sakprosa, Aschehoug (2005)
 Nikkel, jern og blod : krigen i nord 1939-1945 – sakprosa, Aschehoug (2006)
 Svend Foyn : fangstpioner og nasjonsbygger – biografi, Aschehoug (2008)
 U-2-affæren – sakprosa, Aschehoug (2009)
 Krysseren Blücher : 9. april 1940 – sakprosa, Vega (2010)
 Kongens nei : 10. april 1940 – sakprosa, Vega (2011)
 Mellom to onder : olje og gass i det 21. århundret : den vanskelige overgangen – sakprosa, Vega (2012)
 Angrep ved daggry : Narvik, 9.–10. april 1940 – sakprosa, Vega (2012) 
 Bitter seier : Narvik, 10. april–10. juni 1940 – sakprosa, Vega (2013) 
 Miraklet ved Litza : Hitlers første nederlag på Østfronten – sakprosa, Vega (2014)
 Djevelens kobber – kriminalroman, Vega (2015)
 1945 : hat, hevn, håp : historien om det moderne Norge 1945–2000 – sakprosa, Vega (2015) ISBN 978-82-11-419-6
 På havets bunn : sjøkrig og skattejakt – sakprosa, Vega (2015)
 Kryssild : krig og kjærlighet i Atlanterhavskonvoiene 1940-41 – sakprosa, Vega (2016)
 Først med det siste : NTB i nyhetenes tjeneste gjennom 150 år : 1867-2017 – sakprosa, Vega (2017)
 Skjebnehøst : Nord-Norge 1944 – sakprosa, Vega (2017)
 I Stalins skygge : 1946-1949 – sakprosa, Vega (2018)
 Farlig farvann : Hurtigruten i nord 1940-45 – sakprosa, Vega (2019)
 9. april - time for time – sakprosa, Vega (2020) ISBN 9788282116664
Stalins svøpe : KGB, AP og kommunismens medløpere – sakprosa, Document (2021) ISBN 9788275192415

Priser 
 Rivertonprisen 1988, for Kharg
 SKUP-prisen 1991, for Iskyss
 Royal TV Society Award 1998 (Britisk), sammen med Anglia TV for fjernsynsfilmen Mysteries of the Gaul
 Fangenes Testamente 2015, for å styrke kunnskapen om andre verdenskrig

Referanser

Kilder
 Presentasjon av Alf R. Jacobsen i Forfatterkatalogen på Forfattersentrums nettsider

Eksterne lenker 
 
  Einar Niemi Drama og historie. Om Alf R. Jacobsens dokumentariske forfatterskap  Minibiografi i Prosa 02|10
  Digitaliserte bøker av Alf R. Jacobsen hos Nasjonalbiblioteket

NRK-journalister
Journalister i VG
Journalister i Dagbladet
Journalister i Klassekampen
Journalister i norske lokalaviser
Norske journalister
Norske krimforfattere
Norske sakprosaforfattere
Vinnere av Rivertonprisen
Personer fra Hammerfest kommune
Vinnere av SKUP-prisen